Ģeoloģiskais dabas piemineklis **Roču ala**

MK 175. noteikumu piel. Nr. 35

**Detalizēts apraksts**

**Adrese**

Amatas novadā, Amatas pagastā, Gaujas nacionālā parka rezervāta zonā.

Ģeogrāfiskās koordinātes E25° 6,054' un N57° 15,399', jeb x566414, y346491 LKS92 sistēmā.

**Ģeogrāfiskais novietojums**

Erozijas paliksnī Gaujas senlejas atzara nogāzes augšdaļā, pazeminājumā starp Raiskuma pauguraini un Vidzemes augstieni.

**Ģeoloģiskie veidojumi**

Atsegumi un ala ar avotu Gaujas svītas smilšakmeņos.

**Izmēri**

Dabas pieminekļa platība 13,42 ha

**Debits**

Avota ūdensdeve aptuveni novērtēta 2 l/sek..

**Unikālās vērtības**

Liela mazietekmēta ala un smilšakmens atsegumi.

**Ainaviskuma raksturojums**

Ainaviski izteiksmīga teritorija ar erozijas palikšņa nogāzēm, atsegumiem, alu, avoksnājiem un mežu.

**Stratigrāfija**

Augšdevona Gaujas un, iespējams, Amatas svītas.

**Uzbūve**

Izteiksmīgs reljefs un ala.

**Viela**

Smilšakmens.

**Procesi**

Šā brīža procesi dabas pieminekļa teritorijā izpaužas kā pazemes ūdeņu izplūde avotā un avoksnājos, kas izraisa arī nelielu eroziju. Sala laikā pār alu veidojas ledus lāseņi („leduskritumi”).

**Citas vērtības**

Ainaviski izteiksmīga un savdabīgi skaista vieta.

**Stāvoklis**

Stāvoklis vērtējams kā labs.

**Bojājumi**

Nav.

**Apdraudējumi**

Nav.

**Dabas aizsardzība**

Objekta teritorijā atrodas vairāki Eiropas nozīmes biotopi - – smilšakmens atsegumi (8220), netraucētas alas (8310), avoti un avoksnāji (7160), apsekojumā 2013. gada aprīlī konstatēts aizsargājams augs – gada staipeknis (Lycopodium annotinum) un aizsargājami dzīvnieki – tumšais kailgliemezis (Limax cinereoniger) un ūdeņu naktssikspārnis (Myotis daubentoni). Roču ala ir nozīmīga kā sikspārņu ziemošanas un monitoringa vieta.

**Apsaimniekošana**

Teritorijā tiek nodrošināts dabas rezervāta zonas režīms.

**Piezīmes**

**-**

**Novērtējumi**

Unikālās vērtības - 4

Ainaviskums - 4

Zinātniskais nozīmīgums:

Stratigrāfija - 3

Uzbūve - 4

Viela - 3

Procesi - 3

Citas vērtības - 4

Novērtējumu summa - 25

**Robežu izmaiņu pamatojums**

Esošā dabas pieminekļa teritorija 13,42 ir lielāka salīdzinot ar līdzšinējo 6,56 ha, jo robežas tiek pieskaņotas reljefam, ietverot ne tikai alu, atsegumus un avoksnājus, bet arī tos iekļaujošās reljefa formas – gravu veida ieplakas erozijas palikšņa nogāzē.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem ģeoloģijas (stratigrāfijas, ģeomorfoloģijas, hidroģeoloģijas), sugu un biotopu pētījumiem, gan kā ainaviski vērtīgu dabas veidojumu kopumu, kas ir nozīmīgs kā estētiski izteiksmīga mazietekmēta dabas teritorija.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.